CELEX: 21987A0207(03)
Language: et
Date: 1982-09-29 00:00:00
Title: Lisaprotokoll euroopa lepingule inimpäritoluga raviainete vahetamise kohta

Tähtis õiguslik teade

|

21987A0207(03)

Euroopa Liidu Teataja L 037 , 07/02/1987 Lk 0029 - 0029 Soomekeelne eriväljaanne: Peatükk 11 Köide 11 Lk 0374  Rootsikeelne eriväljaanne: Peatükk 11 Köide 11 Lk 0374 

		Lisaprotokoll euroopa lepinguleinimpäritoluga raviainete vahetamise kohtaEUROOPA NÕUKOGU LIIKMESRIIGID,15. detsembril 1958 alla kirjutatud inimpäritoluga raviainete vahetamise Euroopa lepingu (edaspidi "leping") osalised,võttes arvesse lepingu artikli 5 esimest lõiku, mille kohaselt "lepinguosalised võtavad kõik vajalikud meetmed, et vabastada teiste lepinguosaliste poolt nende käsutusse antavad inimpäritoluga raviained kõikidest imporditollimaksudest";arvestades, et Euroopa Majandusühenduse liikmesriike puudutavas ulatuses jääb selle erandi tagamine ühenduse pädevusse, millel on selles suhtes vajalikud volitused, mis tulenevad selle asutamislepingust;sellest tulenevalt arvestades, et lepingu artikli 5 esimese lõigu rakendamiseks on tarvis, et Euroopa Majandusühendus võiks saada lepinguosaliseks,ON KOKKU LEPPINUD JÄRGMISES:Artikkel 1Euroopa Majandusühendus võib lepingule alla kirjutades saada selle osaliseks. Ühenduse suhtes jõustub leping sellisele allakirjutamisele järgneva kuu esimesel päeval.Artikkel 21. Käesolev lisaprotokoll on lepingu osalistele vastuvõtmiseks avatud. See jõustub selle kuu esimesel päeval, mis järgneb kuupäevale, mil viimane lepinguosaline on andnud oma vastuvõtmiskirja hoiule Euroopa Nõukogu peasekretärile.2. Käesolev lisaprotokoll jõustub siiski kahe aasta möödumisel alates selle vastuvõtmiseks avamisest, kui ükski lepinguosaline ei ole teatanud oma vastuseisust lisaprotokolli jõustumisele. Kui on teatatud sellisest vastuseisust, kohaldatakse käes-oleva artikli lõiget 1.Artikkel 3Alates käesoleva lisaprotokolli jõustumiskuupäevast saab see lepingu lahutamatuks osaks. Alates kõnealusest kuupäevast ei tohi ükski riik saada lepingu osaliseks ilma samal ajal saamata lisaprotokolli osaliseks.Artikkel 4Euroopa Nõukogu peasekretär teatab Euroopa Nõukogu liikmesriikidele, igale lepinguga ühinenud riigile ning Euroopa Majandusühendusele igast vastuvõtmisest või vastuseisust artikli 2 alusel ning käesoleva lisaprotokolli jõustumiskuupäeva vastavalt artiklile 2.Samuti teatab peasekretär Euroopa Majandusühendusele igast lepinguga seotud teost, teatest ja teatisest.Sõlmitud Strasbourgis 29. septembril 1982 inglise ja prantsuse keeles ning avatud vastuvõtmiseks alates 1. jaanuarist 1983. Mõlemad tekstid on võrdselt autentsed ning antakse ühtse originaaldokumendina hoiule Euroopa Nõukogu arhiivi. Euroopa Nõukogu peasekretär edastab tõestatud ärakirja igale Euroopa Nõukogu liikmesriigile, igale lepinguga ühinema kutsutud riigile ning Euroopa Majandusühendusele.--------------------------------------------------